**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_\_\_» 2020 թվական N \_\_\_\_Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածի 1-ին մասը՝ Հայաստանի Հանրապետության կառավարությունը **ո ր ո շ ու մ է.**

1. Հայաստանի Հանրապետության կառավարության 2012 թվականի ապրիլի 26-ի «Գույքի նվիրատվությունն ընդունելու մասին» N529-Ա որոշման հավելվածում կատարել հետևյալ լրացումները.

1) «Շիրակի մարզ» բաժինը 96.61.-րդ կետից հետո լրացնել հետևյալ բովանդակությամբ նոր՝ 96.62.-րդ կետով.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| « | |  |  |  |  |  | | --- | --- | --- | --- | --- | | 96.62. | Ավտոտնակ | ՀՀ Շիրակի մարզ, ք. Գյումրի, Ղորղանյան փողոց N300/1 | 0.0033 | 09.10.2020թ. N164-Ա որոշում | | ». |  |

2) «Կոտայքի մարզ» բաժինը 169.19.-րդ կետից հետո լրացնել հետևյալ բովանդակությամբ նոր՝ 169.20.-րդ կետով.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| « | |  |  |  |  |  | | --- | --- | --- | --- | --- | | 169.20. | «Հրազդանի պետական բժշկական քոլեջ» ՊՈԱԿ | ՀՀ Կոտայքի մարզ, Քաղսի համայնք | 0.44862 | 29.10.2020թ. N33 որոշում | | »: | |  |
|  |  |  |

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ կառավարության 26.04.2012թ. N529-Ա որոշմամբ պետական սեփականություն հանդիսացող անշարժ գույքի զբաղեցրած, ինչպես նաև դրանց սպասարկման և օգտագործման համար անհրաժեշտ հողամասերը, որոնք անշարժ գույքի նկատմամբ իրավունքների պետական գրանցման վկայականի համաձայն հանդիսացել են համայնքային սեփականություն՝ Հայաստանի Հանրապետությանը նվիրելու մասին համապատասխան համայնքների ավագանու որոշումների հիման վրա պետության կողմից ընդունվել են նվիրատվությամբ:

Նշված որոշման ընդունումից հետո բազմիցս ի հայտ են եկել նմանատիպ գույք և համապատասխան համայնքների ավագանու որոշումների առկայության դեպքում ՀՀ կառավարության 26.04.2012թ. N529-Ա որոշման մեջ կատարվել են լրացումներ, որի արդյունքում դրանց սպասարկման և օգտագործման համար անհրաժեշտ հողամասերը ևս գրանցվել են որպես պետական սեփականություն։

Ներկայումս համապատասխան համայնքների **(ՀՀ Կոտայքի մարզի Քաղսի համայնք, ՀՀ Շիրակի մարզի Գյումրի համայնք)** ավագանիների կողմից կայացվել է ևս 2 անվանում պետական սեփականություն հանդիսացող հողամասերի վրա գտնվող պետական սեփականություն հանդիսացող անշարժ գույքի զբաղեցրած և սպասարկման համար անհրաժեշտ համապատասխան հողամասերը Հայաստանի Հանրապետությանը նվիրելու ավագանու որոշումներ, որը անհրաժեշտություն է առաջացրել լրացումներ կատարել ՀՀ կառավարության 26.04.2012թ. N529-Ա որոշման մեջ։

Նախագծի ընդունումը պայմանավորված է նաև այն հանգամանքով, որ Քաղսի համայնքի ղեկավարը դիմել էր Պետական գույքի կառավարման կոմիտե՝ Քաղսի համայնքում գտնվող անշարժ գույքը համայնքին նվիրաբերելու խնդրանքով՝ կից ներկայացնելով նաև գույքի նվիրաբերության համար անհրաժեշտ, ՀՀ կառավարության 13.10.2016թ. «Պետական սեփականություն հանդիսացող գույքի նվիրաբերության կարգը հաստատելու մասին» թիվ 1067-Ն որոշմամբ պահանջվող փաստաթղթերի փաթեթը, որն էլ ուսումնասիրվել է Պետական գույքի կառավարման կոմիտեում և արժանացել է հավանության։ Սակայն գույքը համայնքին նվիրաբերելու վերաբերյալ ՀՀ կառավարության որոշման նախագծի նախապատրաստական աշխատանքների ընթացքում պարզվել է, որ ՀՀ Կոտայքի մարզի Քաղսի համայնքի վարչական տարածքում գտնվող «Հրազդանի պետական բժշկական քոլեջ» ՊՈԱԿ-ին պատկանող դեղորայքի պահեստի զբաղեցրած, օգտագործման ու սպասարկման համար հատկացված հողամասը ՀՀ կառավարության 04.12.2003թ. N1629-Ն որոշմամբ սեփականության իրավունքով փոխանցվել է Քաղսի համայնքին, իսկ շենք-շինությունները հանդիսանում են պետական սեփականություն։ Նշվածի հետ կապված Կոմիտեն համապատասխան գրությամբ դիմել է Քաղսի համայնքին՝ նշված հողամասը Հայաստանի Հանրապետությանը նվիրելու նպատակով, որից հետո միայն հնարավոր կլինի կատարել անշարժ գույքի նկատմամբ իրավունքի պետական գրանցում Հայաստանի Հանրապետության անվամբ։

Ելնելով վերոգրյալից՝ ՀՀ Կոտայքի մարզի Քաղսի համայնքում գտնվող «Հրազդանի պետական բժշկական քոլեջ» ՊՈԱԿ-ին պատկանող անշարժ գույքը համայնքին նվիրաբերելու գործընթացն իրականացնելու համար Քաղսի համայնքի ավագանու կողմից կայացվել է գույքի զբաղեցրած, օգտագործման ու սպասարկման համար հատկացված հողամասը պետությանը նվիրելու վերաբերյալ ավագանու համապատասխան որոշումը և դրա պատճենը տրամադրվել է Պետական գույքի կառավարման կոմիտեին։

Ներկայացված նախագիծը ՀՀ կառավարության կողմից ընդունվելուց հետո Կոմիտեի կողմից սահմանված կարգով կիրականացվի նշված անշարժ գույքի նկատմամբ իրավունքի պետական գրանցում Հայաստանի Հանրապետության անվամբ և գույքը ՀՀ կառավարության համապատասխան որոշման ընդունման դեպքում կնվիրաբերվի Քաղսի համայնքին։

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԿԱՊԱԿՑՈՒԹՅԱՄԲ**

**ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության 2012 թվականի ապրիլի 26-ի N529-Ա որոշման մեջ լրացումներ կատարելու մասին»ՀՀ կառավարության որոշման նախագծի ընդունումն այլ իրավական ակտերում փոփոխություններ և լրացում կատարելու անհրաժեշտություն չի առաջացնում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2012 թվականի ապրիլի 26-ի N529-Ա որոշման մեջ լրացումներ կատարելու մասին»ՀՀ կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնում:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

«Հայաստանի Հանրապետության 2012 թվականի ապրիլի 26-ի N529-Ա որոշման մեջ լրացումներ կատարելու մասին»ՀՀ կառավարության որոշման նախագիծը մշակվել է հիմք ընդունելով՝

ՀՀ քաղաքացիական օրենսգիրքը,

ՀՀ հողային օրենսգիրքը,

«Նորմատիվ իրավական ակտերի մասին» ՀՀ օրենքը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N529-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների ամփոփման վերաբերյալ

|  |  |  |  |  |
| --- | --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության,առաջարկության բովանդակությունը** | **Եզրակաց ությունը** | **Կատարված փոփոխ ությունները** | |
| 1 | **2** | **3** | 4 | |
| ՀՀ տարածքային կառավարման և ենթակառուցվածքների նախարարություն 23.11.2020թ. NՍՊ/14.1/32300-2020 | Նախագծի վերաբերյալ դիտողություններ և առաջարկություններ չունի։ | | | |
| Կադաստրի կոմիտե 13.11.2020թ. NՍԹ/6819-2020  25.11.2020թ.  NՍԹ/6819-2020 | Կադաստրի կոմիտեի քննարկմանը ներկայացված «Հայաստանի Հանրապետության կառավարության 2012 թվականի ապրիլի 26-ի N 529-Ա որոշման մեջ լրացումներ կատարելու մասին» ՀՀ կառավարության որոշման նախագծում և ՀՀ Կոտայքի մարզի Քաղսի համայնքի ավագանու 2020 թվականի հոկտեմբերի 29-ի N 33 որոշման մեջ հողամասի մակերեսը նշված է 0.46854 հա:  Կադաստրային գործի ուսումնասիրությունից պարզվել է, որ ՀՀ Կոտայքի մարզի Քաղսի համայնքի ավագանու 2015 թվականի հունիսի 15-ի N 32-Ա որոշմամբ «Հրազդանի պետական բժշկական քոլեջ» ՊՈԱԿ-ին պատկանող դեղորայքի պահեստի պահպանման և սպասարկման համար հատկացվել է 07-063-00215-0003 կադաստրային ծածկագրով 0.44862 հա մակերեսով հողամասը, որի չափը համապատասխանում է կադաստրային քարտեզում, ինչպես նաև կադաստրային գործում առկա որակավորում ունեցող անձի կողմից 2015 թվականին կազմված հողամասի հատակագում նշված մակերեսին:  Հաշվի առնելով վերոգրյալը՝ առաջարկում ենք վերանայել և ճշտել հողամասի մակերեսը:  Որոշման նախագծի 1-ին կետի 2) ենթակետի վերաբերյալ դիտողություններ չունենք: | Ընդունվել է։  Քննարկվել է։ | | Նախագծում ներառված «Հրազդանի պետական բժշկական քոլեջ» ՊՈԱԿ-ին պատկանող դեղորայքի պահեստի պահպանման և սպասարկման համար հատկացված հողամասի մակերեսը խմբագրվել է։  Ընդունվել է ի գիտություն։ |
| ՀՀ ֆինանսների նախարարություն 19.11.2020թ. N01/8-2/17018-2020 | ՀՀ ֆինանսների նախարարությունը քննարկել է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի 13.11.2020թ. N01/11.6/7943-2020 գրությամբ ներկայացված` «Հայաստանի Հանրապե-տության կառավարության 2012 թվականի ապրիլի 26-ի N529-Ա որոշման մեջ լրացումներ կատարելու մասին» ՀՀ կառավարության որոշման նախագիծը և հայտնում է, որ առարկություններ չունի: Միաժամանակ առաջարկում ենք Նախագծի նախաբանից հանել ՀՀ քաղաքացիական օրենսգրքի 594-րդ և ՀՀ հողային օրենսգրքի 89-րդ հոդվածներին կատարված հղումները՝ հաշվի առնելով, որ վերջիններս արդեն իսկ ներառված են հիմնական իրավական ակտում: | Ընդունվել է։ | | Նախագծի նախաբանը խմբագրվել է։ |
| ՀՀ Կոտայքի մարզպետարան  23.11.2020թ. NՍՊ/14.1/32300-2020 | ՀՀ կառավարության որոշման նախագիծը քննարկվել է Քաղսի համայնքի ղեկավարի հետ և առաջարկություններ չկան։ | | | |
| ՀՀ Կոտայքի մարզի Քաղսի համայնք  23.11.2020թ. NՍՊ/14.1/32300-2020 | ՀՀ կառավարության որոշման նախագծի վերաբերյալ առաջարկություններ չկան։ | | | |
| ՀՀ արդարադատության նախարարություն 15.12.2020թ.  N 01/27.1/28054-2020 | Նախագծի նախաբանում առաջարկում ենք հղում կատարել նաև «Նորմատիվ իրավական ակտերի մասին» օրենքի 33-րդ հոդվածին, ինչպես նաև 1-ին կետի 1-ին ենթակետով նախատեսված լրացումը կատարել 2-րդ ենթակետի դրույթներից հետո: | Ընդունվել է։ | | Նախագծի նախաբանը և նախագիծը խմբագրվել են։ |
| ՀՀ կրթության, գիտության, մշակույթի և սպորտի նախարարություն  25.01.2021թ.  N 01/20.1/967-2021 | «Հայաստանի Հանրապետության 2012 թվականի ապրիլի 26-ի N529-Ա որոշման՝ մեջ լրացումներ կատարելու մասին» ՀՀ կառավարության որոշման նախագծի վերաբերյալ Կրթության, գիտության, մշակույթի և սպորտի նախարարությունը սկզբունքային առարկություններ չունի:  Միաժամանակ տեղեկացնում եմ, որ համաձայն ՀՀ կառավարության 02.05.2019թ. թիվ 539-Ա որոշման «Հրազդանի պետական բժշկական քոլեջ» ՊՈԱԿ-ը միացման ձևով վերակազմակերպվել է՝ միացվելով «Կոտայքի տարածաշրջանային պետական քոլեջ» ՊՈԱԿ-ին: | Քննարկվել է։ | | Ընդունվել է ի գիտություն։ |
| ՀՀ առողջապահության նախարարություն  21.01.2021թ.  N ԱԱ/11.2/897-2021 | Նախագծի վերաբերյալ դիտողություններ և առաջարկություններ չունի։ | | | |